OSNOVNA ŠKOLA ANTUNA MASLE

 O R A Š A C

Orašac, 10. 12. 2020.

 ZAPISNIK SA SJEDNICE Š.O. OD 10. 12. 2020.

Prisutni: Emilio Puljizević, Margita Bevanda Petković, Srđan Margaretić, Antun Bošković, Marija Milošević-Nodilo, Vesna Vlahušić, Ružica Bokun i ravnateljica Roberta Soko.

Sjednica je održana elektronskim putem zbog pandemije COVID 19.

 Dnevni red:

1. Usvajanje zapisnika sa sjednice Š.O. od 11. 11. 2020.
2. Prijedlog Statuta Osnovne škole Antuna Masle – Orašac
3. Izjava o povjerljivosti.

Ad.1./ Zapisnik sa prethodne sjednice od 11. 11. 2020. jednoglasno je usvojen.

Ad.2./ Temeljem čl. 54. stavka 1. Zakona o ustanovama /NN 76/93, 29/97, 47/99, 35/08 i 127/19./ te članka 98. Zakona o odgoju i obrazovanju u osnovnoj i srednjoj školi /NN 87/08, 86/09, 92/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19 i 64/20/ donose se slijedeće izmjene i dopune Statuta i to:

* U članku 2. dodaje se „u daljnjem tekstu Ministasrstvo“.
* U članku 8. dodaje se „i ne može biti član Školskog odbora“.
* Članak 9. pripaja se članku 8.
* Iza članka 17. dodaje se članak i glasi:
* „dopunska nastava organizira se za učenike kojim je potrebna pomoć u učenju. Dodatna nastava organizira se za učenike koji u određenom nastavnom predmetu ostvaruju natprosječne rezultate ili pokazuju posebasn interes za određeni nastavni predmet.“
* Članak 77. dodaje se stavak 2 koji glasi:
* „U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog Statuta, članovi Školskog odbora obvezni su utvrditi postojanje razloga i činjenica za razrješenje.“
* Članak 79. mijenja se i glasi:
* „Razrješeni ravnatelj može odluku o razrješenju pobijati tužbom pred nadležnim sudom u roku od 30 dana od dana zaprimanja odluke o razrješenju, ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka. Tužba se podnosi općinskom sudu mjesno nadležnom prema sjedištu Škole u roku od 30 dana od dana primitka odluke o razrješenju.“
* U članku 86. dodaje se stavak 4. koji glasi:
* „Sjednice Učiteljskog, razrednog i Vijeća roditelja u slučaju potrebe mogu se održavati telefonski ili elektronskim putem.“
* U cijelom tekstu Statuta riječi: „tajnik škole“ zamjenjuju se riječima: „tajnik školske ustanove“ u odgovarajućem padežu i broju.

Ad.3./ Svi članovi Školskog odbora potpisali su Izjave o povjerljivosti.

Time je sjednica okončana.

Zapisničar: Predsjednik Š.O.:

Vedran Violić Emilio Puljizević

Klasa: 602-02/20-01/173

Urbroj: 2117/01-22/0120-04

Orašac, 10. 12. 2020.